Københavns Adresseavis, 1783-02-03
Sidstleden Onsdag den 29 Januarii, da Kongens Klub høytideligholdt Hs. Kongelige Majestæts Fødselsdag, blev ikke allene den Belønning af 50 Rdlr., som Klubben havde udlovet for den meest udmærkede ædle Handling, der var bleven udøvet i forrige Aar af en Person af ringe Stand her i Staden, og paa en troeværdig Maade indberettet til Directionen, men desforuden ogsaa to mindre Præmier, som Selskabet. siden havde tillagt, uddeelte paa følgende Maade. Førend Concerten begyndte, bleve de trende, som Directionen og de dertil udnævnede Commissarier havde tilkiendt Priserne, hentede til Festen i Kareter, nemlig: Soldaten Joseph Andres af det kongelige norske Liv=Regiment, Hr. Kapitain v. Huulbecks Compagnie. Kieldermanden Anders Jensen Brastrup, boende under Garvergaarden No. 247 paa Vestergade, og Pigen Bente Gutorms Datter, til huse hos sine Forældre, i Cammeelgaden i Nyeboder Nr. 22. Efter at de alle 3 havde taget Plads øverst i Salen ved Orkestret, blev en Cantate opført; Hvorpaa een af Directeurerne holdt en kort Tale og sluttede med Præmiers Uddeeling. Den første var bleven tilkiendt Joseph Andres, fordi han havde taget sin Vens og Cammerats Seebauers Barn til sig, da denne havde den bekiendte Ulykke at dræbe et Menneske, som han var kommen i Trætte med; han fik af de 50 Rdlr. allene 10 Rdlr. i Hænderne, de øvrige 40 Rdlr. har Regiments Chefen Hr. General von Bessel behaget at modtage, at de Tid efter anden kunne anvendes til Mandens sande Gavn. Kieldermanden havde forbarmet sig over en Mand med 5 Børn, som vare komne fra Jsland, vildfremmede, yderlig nødlidende. Endskiønt han selv var i fattige Omstændigheder og aldrig kunde vente Erstatning eller Vederlag, havde han taget dem til sig, deelt sit kummerlige Brød kierligen og troligen med dem, og opholdt dem i 22 Uger. Da denne ædle Handling ikke kunde giøre den, Soldaten havde udover, Prisen stridig, i Betragtning af at Brastrup er en Borger i Kiøbenhavn, følgeligen uagtet hans Fattigdom ikke af ringe Stand, saa gav Selskaber, ham allene 30 Rdlr. til et Erindringstegn af dets Agtelse. J samme Hensigt fik Bente Guttorms Datter 20 Rdlr.; hun havde i endeel Aar opofret alt hvad hun suurt og kummerligen havde fortient til sine ældgamle Forældres Pleye, og tidt berøret sig det Nødvændigste, for ikke at lade dem mangle. Da et Barn ikke kan giøre for meget for sine Forældre, saa var denne Pige ikke bleven belønnet for det der var en Pligt, dersom man ikke havde havt den Omstændighed for Øynene, at den Moder, som hun gjorde saa vel imod, var hendes Stedmoder. - Den antentiske Jndberetning af Soldatens ædle Handling, som allerede var bekiendt, har Selskabet Hr. Kammerherre Suckomat takke for. Kieldermandens blev tilmeldt af Hr. Hørkræmmer Læssøe og bevidnet af Hr. Biørn og Hr. Mengler. Pigens ømme Forhold imod sine Forældre blev berettet af Hr. Hofviolon Gottwald og bekræftet. af Hr. Gemsøe paa Nyeboders Materialgaard, Høy ærværdige Hr. Provst Tydring, og Firma Jselin, Tukein og Compagnie, paa hvis Fabrik Rosendal hun arbeyder ved at skildre. - Til alle disse Mænd kunne, baade de henvende sig, der ønske nøyere Oplysning og de der ikke ville, at Kongens Klub allene skal have belønnet saa dydige Handlinger. - Ved den paa følgende Souper af 194 Personer, hvoraf 72 vare Damer, sad Pigen imellem Soldaten og Kieldermanden overst til Bord, og efter de sædvanlige høytidelige Skaaler, blev ogsaa disse 3 Belønnedes Sundhed drukken med Trompeters og Paukers Fanfare. Ballet aabnede den første Directeur med Bente Guttorms Datter. Hun og Kieldermanden bivaanede Høytiden til Kl. 4, da de bleve kiørt hiem i Karet. Soldaten, som nyeligen først var kommen op af en farlig Svaghed, tog hiem Kl. 12. Ligesom heele Selskabet gjorde sig en oprigtig Fornøyelse af, at vise disse 3 Personer den alvorligste Agtelse, saa var ogsaa paa den anden Side deres Forhold i høyeste Maade anstændig, saa at den heele Fest udbredte den reeneste Glæde over alle Deeltagende og forhøyede den allerunderdanigste Taknemmelighed, hvormed Kongens Klub erindrede den høykongelige Naade, af hvilken denne for Selskabet og man tør sige for alle retsindige danske Mænd saa behagelige og rørende Handling var en Følge. Ulykkelige Tilfælde.